Jelasin soal Liga Perdana Inggeris 2012–13  dalam bahasa melayu dong

Musim Liga Perdana Inggeris 2012-13 (2012–13 Barclays Premier League) merupakan edisi ke-21 sejak pengenalannya pada 1992. Manchester City F.C. adalah juara bertahan, memenangi kejuaraan Liga Perdana Inggeris buat pertama kali. Kempen – jadual yang telah diumumkan pada 18 Jun 2012 – bermula pada Sabtu 18 Ogos 2012 sehingga 19 Mei 2013.

Musim ini menampilkan 17 pasukan daripada Liga Perdana Inggeris 2011-12 dan tiga pasukan baru yang dinaikkan divisyen daripada Liga Inggeris Divisyen 1 2011-12: Reading (juara), Southampton dan West Ham United naik dan digantikan di divisyen Liga Bola Sepak oleh Bolton Wanderers, Blackburn Rovers dan Wolverhampton Wanderers.

Pada 22 April 2013, Manchester United memenangi kejuaraan Liga Perdana ke-13 mereka dan ke-20 keseluruhan selepas menewaskan Aston Villa 3–0 di Old Trafford, walaupun musim masih berbaki empat perlawanan. Sementara itu pada 28 April, Queens Park Rangers dan Reading menjadi kelab pertama disingkirkan daripada Liga Perdana musim ini selepas seri 0–0 sesama sendiri..